**NOTĂ DE FUNDAMENTARE**

|  |  |  |  |  |  |  |
| --- | --- | --- | --- | --- | --- | --- |
| **Secțiunea 1**  **Titlul proiectului de act normativ**  **Ordonanță de urgență**  **privind utilizarea semnăturii electronice avansate sau semnăturii electronice** **calificate însoțită de marca temporală în domeniul relațiilor de muncă și pentru modificarea și completarea unor acte normative** | | | | | | |
| **Secțiunea a 2-a**  **Motivul emiterii actului normativ** | | | | | | |
| 1. **Descrierea situației actuale**   Flexibilizarea şi adaptarea relațiilor de muncă la realitățile socio-economice actuale în raport la evoluția dinamică a pieței muncii, care în contextul crizei economice întâmpină numeroase dificultăți, este apreciată ca oportună şi necesară.  În urma analizei solicitărilor venite din partea reprezentanților mediului de afaceri s-a constatat că principala problemă în acest domeniu o reprezintă relativa rigiditate a prevederilor referitoare la flexibilitatea pieței muncii. În acest sens au fost inițiate modificările și completările Codului Muncii.  Legea nr.53/2003 – Codul muncii, republicată, cu modificările și completările ulterioare prevede obligativitatea încheierii contractului individual de muncă în formă scrisă, în limba română, cel târziu în ziua anterioară începerii activității de către salariat. Obligația de încheiere a contractului individual de muncă în formă scrisă revine angajatorului.  Având în vedere nevoia de eficientizare și îmbunătățire continuă a relațiilor de muncă, precum și necesitatea simplificării procedurilor specifice activității de resurse umane, se impune reglementarea posibilității angajatorului de a utiliza semnătura electronică avansată sau semnătura electronică calificată însoțită de marca temporală la încheierea contractului individual de muncă/actului adițional la contract.  Potrivit legislației actuale**,** telemunca este definită ca o formă de organizare și/sau de îndeplinire a sarcinilor, folosind tehnologia informației, în contextul unui contract de muncă/a unei relații de muncă, în care activitatea care ar putea fi efectuată și la sediul/spațiile angajatorului, este efectuată în mod regulat în afara sediului/spațiilor respective.  În domeniul securității şi sănătății în muncă a telesalariatului, angajatorul are următoarele obligaţii specifice :  a) să asigure mijloacele aferente tehnologiei informației și comunicațiilor şi/sau echipamentele de muncă sigure necesare prestării muncii, cu excepția cazului în care părțile convin altfel;  b) să instaleze, să verifice și să întrețină echipamentul de muncă necesar, cu excepția cazului în care pârțile convin altfel;  c) să asigure condiții pentru ca telesalariatul să primească o instruire suficientă şi adecvată în domeniul securității și sănătății în muncă, în special sub formă de informații și instrucțiuni de lucru, specifice locului de desfășurare a activității de telemuncă şi utilizării echipamentelor cu ecran de vizualizare: la angajare, la schimbarea locului de desfășurare a activității de telemuncă, la introducerea unui nou echipament de muncă, la introducerea oricărei noi proceduri de lucru.  Prevederile existente incumbă angajatorului obligația de a asigura telesalariatului primirea unei instruiri suficiente și adecvată în domeniul securității și sănătății în muncă, în special sub formă de informații și instrucțiuni de lucru, specifice locului de desfășurare a activității de telemuncă.  În ceea ce privește domeniul securității și sănătății în muncă, la nivel național acesta este reglementat de:  - Legea securității și sănătății în muncă, nr.319/2006, care transpune în legislația națională Directiva 89/391/CEE a Consiliului din 12 iunie 1989 privind punerea în aplicare de măsuri pentru promovarea îmbunătățirii securității și sănătății lucrătorilor la locul de muncă, inclusiv de normele în aplicarea acesteia, aprobate prin Hotărârea Guvernului nr.1425/2006,  - hotărâri ale Guvernului care transpun în legislația națională directivele speciale ale Directivei 89/391/CEE  - hotărâri ale Guvernului care transpun directive europene privind cerințele minime de securitate și sănătate referitoare la protecția tinerilor la locul de muncă, asistența medicală la bordul navelor, protecția lucrătorilor împotriva riscurilor legate de expunerea la azbestla locul de muncă, asigurarea securității și sănătății la locul de muncă pentru salariații încadrați în baza unui contract individual de muncă pe durată determinată și pentru salariații temporari încadrați la agenți de muncă temporară.  Principiul fundamental al Directivei 89/391/CEE, transpusă în legislația națională prin Legea securității și sănătății în muncă nr. 319/2006, este acela că angajatorul are obligația de a asigura securitatea și sănătatea lucrătorilor în toate aspectele legate de muncă, iar, în cadrul responsabilităților sale, angajatorul este obligat să ia și măsurile necesare pentru informarea și instruirea lucrătorilor.  Astfel, angajatorul trebuie să asigure condiții pentru ca fiecare lucrător să primească o instruire suficientă și adecvată în domeniul securității și sănătății în muncă, în special sub formă de informații și instrucțiuni de lucru, specifice locului de muncă și postului său. Totodată instruirea trebuie să fie adaptată evoluției riscurilor sau apariției unor noi riscuri, periodică și ori de câte ori este necesar.  Instruirea lucrătorilor are ca scop însușirea cunoștințelor și formarea deprinderilor de securitate și sănătate în muncă. Aceasta cuprinde trei faze, respectiv instruirea introductiv-generală, la locul de muncă și periodică.  Rezultatul instruirii lucrătorilor în domeniul securității și sănătății în muncă se consemnează în fișa de instruire individuală, conform modelului prezentat în anexa nr. 11 la normele metodologice de aplicare a Legii nr.319/2006, cu indicarea materialului predat, a duratei și datei instruirii.  Fișa de instruire individuală se semnează de către lucrătorul instruit și de către persoanele care au efectuat și au verificat instruirea, fiind păstrată de către conducătorul locului de muncă.  Având în vedere preocupările la nivel european privind noile forme de muncă precum și măsurile stabilite în contextul actual, în scopul asigurării sănătății si securității lucrătorilor si luând in considerare politica de digitalizare si folosirea mijloacelor de comunicare electronică , apreciem necesară adoptarea unor măsuri adecvate.  Neadoptarea unor astfel de măsuri, în contextul celor mai sus menționate, ar putea duce la crearea unor dificultăți în procesul de instruire în domeniul securității și sănătății în muncă în general, proces care are ca scop dobândirea de către lucrători a cunoștințelor necesare pentru ca activitatea lor să se desfășoare cu respectarea măsurilor de prevenire stabilite în funcție de riscurile identificate la locurile de muncă, pentru protejarea sănătății, vieții, integrității fizice și psihice a acestora, precum și a altor persoane participante la procesul de muncă. | | | | | | |
| 1. **Schimbări preconizate**   Legea nr.53/2003 – Codul muncii, republicată, cu modificările și completările ulterioare prevede obligativitatea încheierii contractului individual de muncă în formă scrisă, în limba română, cel târziu în ziua anterioară începerii activității de către salariat. Obligația de încheiere a contractului individual de muncă în formă scrisă revine angajatorului.  Având în vedere nevoia de eficientizare și îmbunătățire continuă a relațiilor de muncă, precum și necesitatea simplificării procedurilor specifice activității de resurse umane, prin prezentul proiect de act normativ se propune reglementarea posibilității ca părțile să utilizeze la încheierea contractului individual de muncă/actului adițional la contract și altor documente emise în executarea contractului individual de muncă, după caz, semnătura electronică avansată sau semnătura electronică calificată însoțită de marca temporală iar contractele individuale de muncă și actele adiționale încheiate prin utilizarea semnăturii electronice avansate sau semnăturii electronice calificate însoțită de marca temporală să fie arhivate de către angajator cu respectarea prevederilor Legii Arhivelor Naționale nr.16/1996, republicată, în condițiile tehnice stabilite de Legea nr.135/2007 privind arhivarea documentelor în formă electronică și care vor fi puse la dispoziția inspectorilor de muncă la solicitarea acestora.  Proiectul de act normativ prevede de asemenea că angajatorul nu poate obliga salariatul să utilizeze semnătura electronică avansată sau semnătura electronică calificată însoțită de marca temporală la încheierea contractului individual de muncă/actului adițional la contract.  De asemenea, persoana selectată în vederea angajării ori salariatul, după caz, va fi informată și cu privire la procedurile privind utilizarea semnăturii electronice avansate sau semnăturii electronice calificate însoțită de marca temporală.  Prin prezentul act normativ s-a introdus obligația salariaților cu munca la domiciliu de a respecta și de a asigura confidențialitatea informațiilor și documentelor utilizate în timpul muncii la domiciliu.  Activitatea de telemuncă prin definiție presupune îndeplinirea atribuțiilor specifice funcției, ocupației sau meseriei pe care telesariatul o deține, folosind tehnologia informației și comunicațiilor, în mod regulat și voluntar, în alt loc de muncă decât cel organizat de către angajator, și totodată presupune stabilirea acestor aspecte de către părțile semnatare ale contractului individual de muncă, regulamentul intern și/sau contractul colectiv de muncă aplicabil, în condițiile legii.  În acest sens, apreciem ca necesare elementele specificate în proiect privind instruirea lucrătorului în general și în special privind riscurile pe care le presupune lucrul cu ecranele de vizualizare, angajatorul neputând deține controlul asupra acelor aspecte ce nu pot fi organizate de către acesta.  Proiectul de act normativ își propune modificarea art.7 lit.c) din Legea nr.81/2018 privind reglementarea activității de telemuncă în sensul eliminării sintagmei ,,specifice locului de desfășurare a activității de telemuncă” din motivele mai sus specificate, precum și abrogarea prevederilor art.5 alin.(2) lit.c referitoare la instruirea specifică pentru“locul/locurile desfăşurării activităţii de telemuncă, convenite de părţi”.  Prin prezentul act normativ se reglementează faptul că angajatorul verifică activitatea telesalariatului în principal prin utilizarea tehnologiei informațiilor și a comunicațiilor, în condițiile stabilite prin contractul individual de muncă, regulamentul intern şi/sau contractul colectiv de muncă aplicabil, în condițiile legii.  Prin această modificare s-a avut în vedere, în scopul protejării telesalariatului de riscurile ce derivă din deplasările acestuia pentru predarea livrabilelor rezultate din activitatea desfășurată, în format fizic, utilizarea tehnologiei fiind caracteristică acestui tip de forma de muncă.  Introducerea măsurilor propuse creează avantaje în domeniul relațiilor de muncă prin reglementarea unor măsuri de necesitate imediată pentru desfășurarea în bune condiții a muncii la distanță, respectiv munca la domiciliu și telemunca .  Neluarea acestor măsuri ar avea ca și consecință apariția unor mari dificultăți în aplicarea practică a muncii la distanță.  Urgența proiectului de act normativ rezidă tocmai în importanța deosebită în care utilizarea acestor instrumente moderne în sprijinul atât al angajaților cât și angajatorilor flexibilizează și simplifică relațiile de muncă în contextul răspândirii coronavirusului SARS Cov-2 și a necesității păstrării distanțării sociale.  Actul normativ nu introduce notiuni noi ci doar detaliază tipul de documente care pot fi semnate cu semnătură electronică avansată sau semnătura electronică calificată însoțită de marca temporală.  Având în vedere specificul acestei forme de organizare a muncii, a fost eliminată sintagma ,, cel puțin o zi pe lună” din cuprinsul definiției telemuncii.  Pentru prevederea legală referitoare la instruirea în format electronic, după alineatul (3) al articolului 21 din Legea securității și sănătății în muncă nr.319/2006, cu modificările ulterioare, se introduc doua noi alineate, alineatul (4) și alineatul (5).  Potrivit proiectului de act normativ, noțiunea de semnătură electronică avansată sau semnătura electronică calificată însoțită de marca temporală utilizată în cuprinsul actelor normative care fac obiectul ART. I-III, din prezentul proiect de ordonanță are înțelesul dat de dispozițiile Legii nr. 455/2001 privind semnătura electronică, republicată.  Angajatorul poate suporta în vederea îndeplinirii obligațiilor legale menționate în prezentul proiect de ordonanță, cheltuielile pentru achiziționarea semnăturilor electronice avansate sau semnăturilor electronice  calificate însoțite de marca temporală utilizate pentru semnarea înscrisurilor/documentelor din domeniul relațiilor de muncă/securității și sănătății în muncă.  Ca urmare a adoptării prezentului proiect de Ordonanță de Urgență se impun modificări ale Hotărârii Guvernului nr.1425/2006 pentru aprobarea Normelor metodologice de aplicare a prevederilor Legii securității și sănătății în muncă nr. 319/2006. | | | | | | |
| **3.Alte informații** Nu este cazul. | | | | | | |
| **Secțiunea a 3-a**  **Impactul socio-economic al proiectului de act normativ** | | | | | | |
| 1. **Impactul macro-economic**   Proiectul de act normativ nu se referă la acest subiect. | | | | | | |
| **11. Impactul asupra mediului concurențial și domeniului ajutoarelor de stat**  Proiectul de act normativ nu se referă la acest subiect. | | | | | | |
| 1. **Impactul asupra mediului de afaceri**   Proiectul de act normativ nu se referă la acest subiect. | | | | | | |
| **21. Impactul asupra sarcinilor administrative:**  Proiectul de act normativ nu se referă la acest subiect. | | | | | | |
| **22. Impactul asupra întreprinderilor mici și mijlocii:**  Prezentul proiect de act normativ a fost supus evaluării impactului economic al actelor normative asupra întreprinderilor mici şi mijlocii – Testul IMM. | | | | | | |
| **3.Impactul social**  Proiectul de act normativ nu se referă la acest subiect | | | | | | |
| **4.Impactul asupra mediului**  Proiectul de act normativ nu se referă la acest subiect. | | | | | | |
| **5.Alte informații**  Nu este cazul. | | | | | | |
| **Secțiunea a 4 – a**  **Impactul financiar asupra bugetului general consolidat, atât pe termen scurt, pentru anul curent,**  **cât și pe termen lung (pe 5 ani)** | | | | | | |
| mii lei | | | | | | |
| **Indicatori** | **Anul curent** | **Următorii 4 ani** | | | | |
| 1 | 2 | 3 | 4 | 5 | 6 | 7 |
| **1. Modificări ale veniturilor bugetare, plus/minus, din care:**  a) *buget de stat, din acesta:*  (i) impozit pe profit  (ii)impozit pe venit  b) *bugete locale*:  (i) impozit pe profit  c) *bugetul asigurărilor sociale*  *de stat:*  (i)contribuții de asigurări |  |  |  |  |  |  |
| **2. Modificări ale cheltuielilor bugetare, plus/minus, din care:**  a*) buget de stat, din acesta:*  (i) cheltuieli de personal |  |  |  |  |  |  |
| (ii) bunuri și servicii  b) *bugete locale:*  (i) cheltuieli de personal  (ii) bunuri și servicii  c) *bugetul asigurărilor sociale de stat:*  (i) cheltuieli de personal (ii) bunuri și servicii |  |  |  |  |  |  |
| **3. Impact financiar, plus/minus, din care:**  a) *buget de stat*  b) *bugete locale* |  | | | | | |
| **4. Propuneri pentru acoperirea creșterii**  **cheltuielilor bugetare** |  | | | | | |
| **5. Propuneri pentru a compensa reducerea veniturilor bugetare** |  | | | | | |
| **6. Calcule detaliate privind fundamentarea modificării veniturilor și/sau cheltuielilor bugetare** |  | | | | | |
| **7. Alte informații** |  | | | | | |
| **Secțiunea a 5 – a**  **Efectele proiectului de act normativ asupra legislației în vigoare** | | | | | | |
| **1. Măsuri normative necesare pentru aplicarea prevederilor proiectului de act normativ:**  **a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ:**  - modificarea Hotărârii Guvernului nr.1425/2006 pentru aprobarea Normelor metodologice de aplicare a prevederilor Legii securității și sănătății în muncă nr. 319/2006  **b) acte normative ce urmează a fi elaborate în vederea implementării noilor dispoziții**  **11. Compatibilitatea proiectului de act normativ cu legislația în domeniul achizițiilor publice.**  **a) impact legislativ - prevederi de modificare și completare a cadrului normativ în domeniul achizițiilor publice, prevederi derogatorii;**  Nu este cazul.  **b) norme cu impact la nivel operațional/tehnic - sisteme electronice utilizate în desfășurarea procedurilor de achiziție publică, unități centralizate de achiziții publice, structură organizatorică internă a autorităților contractante.**  Nu este cazul. | | | | | | |
| **2. Conformitatea proiectului de act normativ cu legislația europeană în cazul proiectelor ce transpun prevederi europene**  Proiectul de act normativ nu se referă la acest subiect. | | | | | | |
| 1. **Măsuri normative necesare aplicării directe a actelor normative**   Proiectul de act normativ nu se referă la acest subiect | | | | | | |
| **4. Decizii ale Curții Europene de Justiție și alte documente**  Proiectul de act normativ nu se referă la acest subiect. | | | | | | |
| **5. Alte acte normative și/sau documente internaționale din care decurg angajamente**  Proiectul de act normativ nu se referă la acest subiect. | | | | | | |
| **6. Alte informații**  Nu este cazul. | | | | | | |
| **Secțiunea a 6-a**  **Consultările efectuate în vederea elaborării proiectului de act normativ** | | | | | | |
| **1. Informații privind procesul de consultare cu organizații neguvernamentale, institute de cercetare și alte organisme implicate**  Proiectul de act normativ a fost elaborat în cadrul Ministerului Muncii și Protecției Sociale cu consultarea partenerilor sociali reprezentativi la nivel național. | | | | | | |
| **2. Fundamentarea alegerii organizațiilor cu care a avut loc consultarea, precum și a modului în care activitatea acestor organizații este legată de obiectul prezentului act normativ**  Proiectul de act normativ nu se referă la acest subiect. | | | | | | |
| **Consultările organizate cu autoritățile administrației publice locale, în situația în care actul normativ are ca obiect activități ale acestor autorități, în condițiile Hotărârii Guvernului nr.521/2005 privind procedura de consultare a structurilor asociative ale autorităților administrației publice locale la elaborarea proiectelor de acte normative**  Proiectul de act normativ nu se referă la acest subiect. | | | | | | |
| **4. Consultările desfășurate în cadrul consiliilor interministeriale, în conformitate cu prevederile Hotărârii Guvernului nr.750/2005 privind constituirea consiliilor interministeriale permanente**  Proiectul de act normativ nu se referă la acest subiect. | | | | | | |
| **5. Informații privind avizarea de către:**  a) Consiliul Legislativ  b) Consiliul Suprem de Apărare a Țării  c) Consiliul Economic și Social  Proiectul de act normativ va fi supus avizării Consiliului Economic și Social și Consiliului Legislativ. | | | | | | |
| **6. Alte informații** Nu este cazul . | | | | | | |
| **Secțiunea a 7-a**  **Activități de informare publică privind elaborarea și implementarea proiectului de act normativ** | | | | | | |
| **1. Informarea societății civile cu privire la necesitatea elaborării** **proiectului de act normativ**  Proiectul de act normativ nu se referă la acest subiect. | | | | | | |
| **2. Informarea societății civile cu privire la eventualul impact asupra mediului în urma implementării actului normativ, precum și efectele asupra sănătății și securității cetățenilor sau diversității biologice**  Proiectul de act normativ nu se referă la acest subiect. | | | | | | |
| **3. Alte informații**  Nu au fost identificate. | | | | | | |
| **Secțiunea a 8-a**  **Măsuri de implementare** | | | | | | |
| **1. Măsurile de punere în aplicare a proiectului de act normativ de către autoritățile administrației publice centrale și/sau locale – înființarea unor noi organisme sau extinderea competențelor instituțiilor existente.**  Nu este cazul. | | | | | | |
| **2.Alte informații**  Nu este cazul. | | | | | | |

Față de cele prezentate, a fost elaborat prezentul proiect de Ordonanță de urgență privind utilizarea semnăturii electronice avansate sau semnăturii electronice calificate însoțită de marca temporală în domeniul relațiilor de muncă și pentru modificarea și completarea unor acte normative, pe care îl supunem spre adoptare Guvernului.

|  |  |
| --- | --- |
| **Ministrul Muncii și Protecției Sociale**  **Raluca TURCAN** | |
| **Avizăm favorabil:** | |
|  | |
| **Directorul**  **Serviciului de Telecomunicații Speciale**  **Ionel Sorin BĂLAN** | **Ministrul Cercetării Inovării şi Digitalizării**  **Ciprian – Sergiu TELEMAN** |
|  |  |
| **Ministrul Economiei, Antreprenoriatului**  **și Turismului**  **Claudiu-Iulius-Gavril NĂSUI** | **Președintele interimar**  **al Autorității pentru Digitalizarea României**  **Octavian OPREA** |
|  | |
| **Ministrul Finanțelor**  **Alexandru NAZARE** | **Ministrul Justiției**  **Stelian-Cristian ION** |